Kunstliku viljastamise käigus eostatakse reeglina  rohkem tillukesi inimolendeid kui kavatsetakse lasta üles kasvada. Pärast "sobiva" kandidaadi väljavalimist nn. "varuembrüod" hävitatakse, külmutatakse või kasutatakse eksperimenteerimiseks. Seega on kunstliku viljastamise puhul reeglina tegemist ka süütute inimolendite tapmisega või/ja nende muutmisega eksperimenteerimise objektiks või nn. "bioloogiliseks materjaliks" teiste isikute raviks. Sedavõrd kuivõrd kunstliku viljastamisega kaasneb süütute inimeste tapmine on see sügavalt ebamoraalne juba  eelnimetatud põhjustel. Ent ka kunstlik viljastamine ise, isegi abstrahheerudes sellega kaasnevast inimelude hävitamisest, on ebamoraalne, kuivõrd sellega rikutakse sündiva inimese õigust inimlikule kohtlemisele ja arengule.